A Bizottság 1160/2003/EK rendelete
(2003. június 30.)
a Bulgáriával, a Cseh Köztársasággal, Szlovákiával, Romániával, Lengyelországgal és Magyarországgal kötött Európa-megállapodásokban előírt rendelkezések sertéshúságazatra vonatkozó alkalmazási szabályainak megállapításáról szóló 1898/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyrészről az Európai Közösségek és azok tagállamai, valamint másrészről a Bolgár Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. április 8-i 2003/286/EK tanácsi határozatra [1] és különösen annak 3. cikke (2) bekezdésére,
tekintettel az egyrészről az Európai Közösségek és azok tagállamai, valamint másrészről a Cseh Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. április 14-i 2003/298/EK tanácsi határozatra [2] és különösen annak 3. cikke (2) bekezdésére,
tekintettel az egyrészről az Európai Közösségek és azok tagállamai, valamint másrészről a Szlovák Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. április 14-i 2003/299/EK tanácsi határozatra [3] és különösen annak 3. cikke (2) bekezdésére,
tekintettel az egyrészről az Európai Közösségek és azok tagállamai, valamint másrészről Románia közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2002. december 19-i 2003/18/EK tanácsi határozatra [4] és különösen annak 3. cikke (2) bekezdésére,
tekintettel az egyrészről az Európai Közösségek és azok tagállamai, valamint másrészről a Lengyel Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv aláírásáról és elfogadásáról szóló, 2003. március 27-i 2003/263/EK tanácsi határozatra [5] és különösen annak 3. cikkére,
tekintettel az egyrészről az Európai Közösségek és azok tagállamai, valamint másrészről a Magyar Köztársaság közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló, 2003. március 18-i 2003/285/EK tanácsi határozatra [6] és különösen annak 3. cikkére,
mivel:
(1) A 2003/286/EK, a 2003/298/EK, a 2003/299/EK, a 2003/18/EK, a 2003/263/EK és a 2003/285/EK határozat hatályon kívül helyezi a 2290/2000/EK [7], a 2433/2000/EK [8], a 2434/2000/EK [9], a 2435/2000/EK [10], a 2851/2000/EK [11] és az 1408/2002/EK [12] rendeletet, amely utóbbi pedig korábban hatályon kívül helyezte az 1727/2000/EK [13] rendeletet.
(2) A 2292/2000/EK, a 2433/2000/EK, a 2434/2000/EK, a 2435/2000/EK, a 2851/2000/EK és az 1727/2000/EK rendelet hatályon kívül helyezését követően a legutóbb az 1877/2002/EK rendelettel [14] módosított 1898/97/EK bizottsági rendeletnek [15] az e jogi aktusokra vonatkozó hivatkozásait el kell hagyni.
(3) A július 1-jével kezdődő éves időszakok tekintetében 2003/286/EK, a 2003/298/EK, a 2003/299/EK, a 2003/18/EK, a 2003/236/EK és a 2003/285/EK rendelet sertéshústermékekre vonatkozó rendelkezéseivel összhangban az 1898/97/EK rendeletet is ki kell igazítani.
(4) Az 1898/97/EK rendeletet ennek megfelelően módosítani kell.
(5) Az e rendeletben előírt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1898/97/EK rendelet a következőképpen módosul:
1. Az 1. cikk első bekezdése helyébe a következő szöveg lép:
"Az e rendelet I. mellékletében említett 1., 2., 3., 4., H1, 7., 8., 9., T1, T2, T3, S1, S2, B1, 15., 16. és 17. csoport hatálya alá tartozó termékeknek a 2003/286/EK, a 2003/298/EK, a 2003/299/EK, a 2003/18/EK, a 2003/263/EK és a 2003/285/EK határozat rendelkezései szerinti behozatala behozatali engedély bemutatásához kötött."
2. Az 1898/97/EK rendelet I. melléklete helyébe e rendelet melléklete lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2003. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. június 30-án.